Osnovna škola

Banova Jaruga

***ELEMENTI I KRITERIJI PRAĆENJA I OCJENJIVANJA***

***ODGOJNO-OBRAZOVNIH POSTIGNUĆA UČENIKA***

***2. razred***

**2018./2019.**

**PISMENE PROVJERE ZNANJA (HJ,MAT,PID)**

0 – 49 % nedovoljan (1)

50 – 69% dovoljan (2)

70 – 79% dobar (3)

80 – 89% vrlo dobar (4)

90 – 100 % odličan (5)

**HRVATSKI JEZIK**

***Odličan ( 5 )***

**U potpunosti i s razumijevanjem usvojio sve nastavne sadržaje.Gradivom vlada brzo i točno.Razlikuje bitno od nebitnoga, uočava ključne pojmove te lako izvodi pravila. Primjena znanja je samostalna i pokazuje sklonost kreativnom korištenju stečenog znanja. Aktivan u svim oblicima rada.**

JEZIK

-definira imenice kao riječi kojima imenujemo sve što nas okružuje

-prepoznaje i razlikuje imenice među drugim riječima u govornoj i pisanoj komunikaciji

-primjenjuje pravilo(znanje) o pisanju velikog početnog slova u imenima ljudi, ulica i trgova te naseljenih mjesta u učeniku poznatim primjerima

-prepoznaje i razlikuje izjavnu, upitnu, uskličnu, jesnu i niječnu rečenicu

-daje primjer jesne i niječne rečenice,preoblikuje jesne rečenice u niječne i obrnuto

-analizira otvornike i zatvornike u riječima te rastavlja riječi na slogove

-locira broj otvornika u riječi i prema njemu određuje broj slogova

-pravilno koristi spojnicu prilikom rastavljanja riječi na kraju retka

-pravilno izgovara i piše skupove ije/je/e/i, u češće rabljenim riječima,

niječnicu ne i ni u niječnim izjavnim rečenicama, te riječcu li u upitnim rečenicama

JEZIČNO IZRAŽAVANJE

-uljudno razgovara i sluša sugovornika u simuliranom telefonskom razgovoru

-samostalno oblikuje i pripovijeda kratku priču prema poticaju

-uočava nejezične sastavnice u komunikaciji(NE - On ti je sve svjećice samo puh-puh.

DA – On ti je sve svjećice samo ugasio.)

-zapaža pojedinosti u promatranju lika predmeta i lika, opisuje ih prema planu opisa

-ovladao pojmom obavijesti i pravilno oblikuje usmenu i pismenu obavijest

-samostalno izvješćuje o prošlom događaju ili o svom zadatku držeći se kronološki događaja bez suvišnih podataka

-glasno čita ulomke književnoumjetničkog teksta (pjesme, priče, igrokaza )poštujući govorne vrjednote jezika

-poštujući pravopisnu normu oblikuje pisanu poruku u formi čestitke ili razglednice

-samostalno piše kraće sastavke prema zadanom poticaju u skladu s usvojenom pravopisnom normom

KNJIŽEVNOST

-s lakoćom razlikuje dijelove pjesme: kiticu i stih

-samostalno uočava pojedine pjesničke slike (stilski i sadržajno primjerene učeniku)

-rado se uključuje u interpretaciju književnoumjetničkog djela

-zamjećuje uzročno-posljedičnu i vremensku povezanost dogđaja u priči

-razlikuje glavne i sporedne likove u priči i uočava važne pojedinosti o njima(hrabar, marljiv,lijen i sl.)

-prepoznaje bajku među drugim djelima kao priču o čudesnim događajima i likovima

-prepoznaje igrokaz i uočava razliku između glumca, uloge i glume

MEDIJSKA KULTURA

-prati primjereni dječji film, uočava slijed događaja u filmu,razlikuje glavne i sporedne likove u filmu, oblikuje i priča filmsku priču kratkoga crtanoga filma

-prima primjerenu kazališnu predstavu,razlikuje ju od filma,uočava razliku pozornice od gledališta

-izdvaja najdražu televizijsku emisiju iz televizijskog programa

-izdvaja dječje časopise od ostalih tiskovina, zna imenovati one koje susreće u školskoj knjižnici ili u svom razrednom odjelu

LEKTIRA

-pokazuje izuzetan interes za lektiru i čitanje književnoumjetničkih djela

-rado i mnogo čita, uz obvezna djela čita i izborne naslove

-pravilno i redovito vodi bilješke

-dnevnik čitanja vrlo opsežan i uredno vođen

-rado i aktivno sudjeluje u interpretaciji

DOMAĆA ZADAĆA

-samostalno, uredno i točno rješava i složenije domaće zadaće

-Redovito i uredno piše domaće zadaće uz kreativno primjenjivanje stečenih znanja

***Vrlo dobar ( 4 )***

**(**Ova ocjena je bliska ocjeni odličan. Glavna razlika je u kvantiteti znanja i nešto nižem stupnju kreativnosti.)

Nastavni sadržaji su usvojeni gotovo u potpunosti i s razumijevanjem. Uz poticaj istražuje jezične pojave i izvodi jezična pravila koja uglavnom uspješno primjenjuje.

Aktivno sudjeluje u radu.

***Dobar ( 3 )***

Nastavni sadržaji su većinom usvojeni, ali ne u potpunosti s razumijevanjem. Reprodukcija je uglavnom točna uz prisutnost otežanog uočavanja uzročno posljedičnih veza i iste takve primjene.

Interes učenika je nestalan i neujednačen. Potreban je poticaj na rad.

***Dovoljan ( 2 )***

Nastavni sadržaji usvojeni su djelomično, sa slabim razumijevanjem, manjkavom mogućnošću reprodukcije i veoma površnom primjenom uz nerazumijevanje zakonitosti iste.Učenik često griješi i ne uočava pogreške.

Potrebna mu je stalna pomoć i nadzor u radu.

***Nedovoljan ( 1 )***

Jezični sadržaji nisu usvojeni. Niti uz pomoć učitelja ne prepoznaje jezičnu pojavu. Ne razlikuje vrste riječi u rečnicama. Nisu usvojena pravopisna pravila o pisanju velikog početnog slova. Nesamostalno i nedovoljno zainteresirano izvršava zadano.

**LIKOVNA KULTURA**

CRTANJE

***Odličan ( 5 )***

-razlikuje i imenuje vrste crta

-pravilno raspoređuje prostor

-razlikuje pojmove točka,crta,lik,niz,skup

-crteži bogati detaljima

-ističe se maštovitošću i slobodom kombiniranja

***Vrlo dobar ( 4 )***

-vrlo dobro razlikuje i imenuje vrste crta

-razlikuje pojmove točka,crta,lik,niz,skup

-crteži jednostavni

***Dobar ( 3 )***

-imenuje vrste crta

-teže rješava problem prostora

-crteži jednostavni, bez detalja

-radovi neuredni i nedovršeni

SLIKANJE

***Odličan ( 5 )***

-odlično imenuje osnovne i izvedene boje

-koristi tehniku miješanja boja

-objašnjava pojmove kontrast, kromatske i akromatske boje

-radovi bogati detaljima

-pravilno koristi prostor za slikanje i slikarski pribor

-izrazito razvijen slikarski izraz i osjećaj za boju

***Vrlo dobar ( 4 )***

-uspješno imenuje osnovne i izvedene boje

-koristi tehniku miješanja boja

-objašnjava pojmove kontrast, kromatske i akromatske boje

-radovi s dosta detalja

-ponekad osdtupa od proporcije među predmetima

-pravilno koristi prostor za slikanje i slikarski pribor

-razvijen slikarski izraz i osjećaj za boju

***Dobar ( 3 )***

-često odstupa od proporcije među predmetima

-teže rješava problem prostora

-djelomično razvijen slikarski izraz i osjećaj za boju

-radovi neuredni ili nedovršeni

OBLIKOVANJE

***Odličan ( 5 )***

-imenuje pojmove oblo, uglato, udubljeno, ispupčeno, plošno

-ispoljava smisao za detalj i cjelinu

-pokazuje izrazit smisao i interes za oblikovanje

***Vrlo dobar ( 4 )***

-imenuje pojmove oblo, uglato, udubljeno, ispupčeno, plošno

-radovi bogati detaljima ali nedovršeni

-razvijen smisao za oblikovanje

***Dobar ( 3 )***

-djelomice razlikuje likovne pojmove

-radovi siromašni i neuredni

-odnos među veličinama nije dobar

**GLAZBENA KULTURA**

PJEVANJE

***Odličan ( 5 )***

-izrazite sposobnosti pjevanja

-pjeva tonski točno i čisto

-pjeva sigurno, ritmički točno uz znanje teksta

-slušno može zamijetiti dva tona različite visine

***Vrlo dobar ( 4 )***

-pjeva tonski točno veći dio pjesme

-pjeva ritmički točno uz znanje teksta

-uglavnom slušno može zamijetiti dva tona različite visine

***Dobar ( 3 )***

-teže pamti melodiju i ritam pjesme

-pjeva netočno i nesigurno

-služi se samo dijelovima teksta

SVIRANJE

***Odličan ( 5 )***

-s lakoćom može ponoviti ritmičko -melodijske fraze

-sklon sviranju na dječjim glazbalima

***Vrlo dobar ( 4 )***

-može ponoviti ritmičko – melodijske fraze

-uspijeva svirati na dječjim glazbalima

***Dobar ( 3 )***

-teško ponavlja ritmičko – melodijske fraze

-nije u mogućnosti samostalno svirati

SLUŠANJE

***Odličan ( 5 )***

-zainteresiran za slušanje skladbi

-aktivan pri određivanju ugođaja, tempa, dinamike, izvođača i oblika skladbe

***Vrlo dobar ( 4 )***

-zainteresiran za slušanje skladbi

-uglavnom aktivan pri određivanju ugođaja, tempa, dinamike, izvođača i oblika skladbe

***Dobar ( 3 )***

-nedovoljno zainteresiran za slušanje skladbi

**MATEMATIKA**

***Odličan ( 5 )***

**U potpunosti usvojio sve sadržaje. Točno,brzo i temeljito rješava zadatke i povezuje stečena znanja. Samostalan u rješavanju misaono zahtjevnijih zadataka. Domaće zadaće piše redovito, uredno i točno. Uvijek aktivan.**

USMENO I PISANO

-brzo, sigurno i točno čita, piše, rastavlja i uspoređuje brojeve do 100

-razlikuje redne od glavnih brojeva, određuje rednim brojem mjesto u nizu, pravilno ih čita i piše

-samostalno čita i zapisuje rimske brojke do 12

-u potpunosti ovladao zbrajanjem i oduzimanjem desetica do 100

-sigurno vlada postupkom zbrajanja i oduzimanja brojeva do 100 na sve načine , uz primjenu zagrada i pravila

-u potpunosti poznaje jedinice za hrvatski novac, osposobljen za služenje novcem

-samostalno geometrijskim priborom crta i imenuje dužine te označuje krajnje točke

-razlikuje točke koje pripadaju ili ne pripadaju dužini

-označuje stranice kvadrata, pravokutnika i trokuta kao dužine

-razumije množenje kao zbrajanje jednakih pribrojnika

-samostalno zapisuje množenje matematičkim zapisom, koristi nazive umnožak, faktor

-razumije i primjenjuje svojstvo komuatativnosti množenja (zamjene mjesta faktora)

-razumije dijeljenje kao operaciju obrnutu množenju

-smostalno zapisuje dijeljenje matematičkim zapisom, koristi nazive djeljenik, djelitelj, količnik

-razumije i primjenjuje vezu množenja i dijeljenja

-u potpunosti ovladao tablicom množenja u skupu brojeva do 100

-razlikuje parne i neparne brojeve

-u potpunosti ovladao postupkom računanja s više računskih radnji uz uporabu zagrada i bez uporabe zagrada

***Vrlo dobar ( 4 )***

U većoj mjeri usvojeni sadržaji. Umjereno brzo, samostalno i točno rješava zadatke. Zahtjevnije problemske situacije rješava uz poticaj i kadkad pomoć učitelja. Zadaće redovite, uredne i točne. Često aktivan.

***Dobar ( 3 )***

Djelomično usvojeni sadržaji. Reproducira temeljne pojmove, ali ih djelomično uspješno primjenjuje.

Zadatke rješava usporeno, često ovisan o pomoći učitelja.

Zadaće su uglavnom redovite, zadovoljavajuće uredne i djelomično točne.

Potreban mu je poticaj u radu.

***Dovoljan ( 2 )***

Površno i s nepotpunim razumijevanjem usvojeni sadržaji. Slabo primjenjuje matematičke zakonitosti i spor u radu. Nesiguran, često griješi i traži pomoć učitelja.

Domaće zadaće rijetko točne i neredovite.

***Nedovoljan ( 1 )***

Nastavni sadržaji nisu usvojeni. Kvantiteta i kvaliteta znanja je nedostatna za praktičnu primjenu i nadogradnju.

Zadatke ne može riješiti ni uz pomoć učitelja.

Domaće zadaće su neredovite i vrlo netočne. Nezainteresiran.

**PRIRODA I DRUŠTVO**

***Odličan ( 5 )***

U potpunosti usvojio sadržaje. Lako i brzo usvaja znanja o bitnim pojavama i procesima u prirodi.

Kritički promatra, logički povezuje i pomoću ključnih pojmova samostalno izlaže sadržaje.Temeljito i točno promatra i opisuje (riječima i crtežom) ključne značajke promatranog procesa, objekta ili pojave. Praktično primjenjuje stečena znanja u svakodnevnom životu.

Pokazuje izrazit interes za predmet. Samostalno proširuje i produbljuje znanje. Aktivan u svim nastavnim situacijama. Uporan i ustrajan.

**PRAKTIČNI RAD**

Samostalan u izradi praktičnih radova. Ističe se kreativnošću, urednošću i originalnošću. Svojim radom često doprinosi uspjehu skupine. Vrlo korektno i originalno prosuđuje i vrednuje svoj i tuđi rad. Svojevoljno proširuje svoje znanje dodatnim izvorima znanja, komentira ih i želi prezentirati drugima.

USMENO I PISANO

-primjenjuje pravila pristojnog ponašanja u školi i izvan nje te mirno rješava sukobe

-pomaže i uvažava suučenike, poznaje prava i obveze učenika

-razlikuje užu i širu obitelj,i imenuje njezine članove

-razumije pojam rodbine i objašnjava ga

-razlikuje obiteljsku kuću i stambenu zgradu

-navodi zajedničke prostorije u stambenoj zgradi ( stubište, dizalo, tavan, podrum)

-poznaje kućni red i primjenjuje pravila ponašanja u zgradi

-poznaje kućanske uređaje i njihovu svrhovitost, uočava važnost pravilne uporabe ispravnih kućanskih uređaja

-razlikuje vatru od požara, uočava opasnost i štetne posljedice požara

-poznaje mjere opreza i telefonski broj vatrogasne službe - 112

-oblikuje i šalje pravilnu poruku o mjestu požara

-poznaje zavičaj u kojem živi, zamjećuje posebnosti svojega zavičaja,izgled biljaka, životinje i djelatnost ljudi

-poznaje značajne građevine u svom mjestu

-poznaje različita zanimanja u svom neposrednom okruženju

-uočava i razlikuje kulturne ustanove u zavičaju i zna njihovu namjenu

-poznaje najpoznatije vode u zavičaju i određuje ih stajaćica – tekućica – more

-imenuje,opisuje i određuje značenje prometnih znakova u blizini škole

-sigurno se kreće prometnicom

-razlikuje prijevozna sredstva, autobusni i željeznički kolodvor, zračnu i brodsku luku

-razmije značenje prometne povezanosti u zavičaju

-uočava glavna vremenska obilježja jeseni u svom zavičaju

-razlikuje listopadno i zimzeleno (vazdazeleno ) drveće u zavičaju

-povezuje vremenske promjene u jesen i njihov utjecaj na biljni i životinjski svijet i rad ljudi

-uočava glavna obilježja zime u mjestu u kojemu živi

-povezuje vremenske promjene zimi i njihov utjecaj na biljni i životinjski svijet i rad ljudi

-uočava glavna oblježja proljeća

-povezuje vremenske promjene u proljeće i njihov utjecaj na biljni i životinjski svijet i rad ljudi

-povezuje vremenske promjene ljeti i njihov utjecaj na biljni i životinjski svijet i rad ljudi

-razumije utjecaj čovjeka na okoliš

-navodi postupke kojima može pridonijeti zaštiti, očuvanju i unapređenju okoliša

-razlikuje otpad od smeća i razvrstava ga u odgovarajuće spremnike

-poznaje i imenuje jedinice za mjerenje vremena (minuta, sekunda) na uri (satu), očitava vrijeme na uri (satu)

-imenuje mjesece u godini, određuje redni broj mjeseca

-određuje broj dana u mjesecu s pomoću kalendara, čita kalendar, piše datum (nadnevak)

-zamjećuje tjelesne razlike i sličnosti dječaka i djevojčica

-usvojio osnovne higijenske navike

-razumije povezanost higijenskih navika i zdravlja

-odijeva i obuva čistu odjeću i obuću u skladu s vremenskim okolnostima i prigodama

-razumije važnost boravka na svježem zraku i bavljenja sportom

-poznaje namirnice korisne za zdravlje

-uočava povezanost raznolike i redovite prehrane sa zdravljem

-poznaje zdravstvene ustanove i zdravstveno osoblje (liječnik, medicinska sestra, stomatolog/zubar, ljekarnik)

-šalje pravilnu poruku o potrebi hitne pomoći i koristi telefonski broj 112

-poznaje tradicionalne običaje obilježavanja blagdana u RH

***Vrlo dobar ( 4 )***

Bez većih teškoća usvaja znanja o bitnim pojavama i procesima u prirodi. Točno, umjereno brzo i samostalno rješava zadatke te uočava i obrazlaže uzročno-posljedične veze. Primjenjuje znanje umjereno brzo, točno i bez pomoći učitelja. Samostalno prikuplja podatke iz različitih izvora.

Uglavnom točno promatra i opisuje (riječima i crtežom) ključne značajke promatranog procesa, objekta ili pojave. Brine o kvaliteti svog uratka. Pokazuje interes za predmet, često se javlja na satu. Savjesno i redovito izvršava zadatke.

PRAKTIČNI RAD

Aktivan i zainteresiran u radu. Prilagođava se radu u skupini, poštuje pravila, aktivno i zainteresirano izlaže sadržaje.U izlaganju pomalo nesiguran. Korektno prosuđuje svoj i tuđi rad.

***Dobar ( 3 )***

Sadržaje usvaja na stupnju reprodukcije. Uglavnom reproducira temeljne pojmove, razumije gradivo, ali ga ne zna primijeniti, niti obrazložiti primjerima. Primjenjuje znanje na jednostavnim primjerima uz učiteljevu pomoć i vođenje. Izražava nesigurnost pri objašnjavanju činjenica i pojmova. Teže se snalazi u promatranju i opisivanju (riječima i crtežom) ključnih značajki promatranog procesa, objekta ili pojave. Pokazuje osrednji interes za predmet. Aktivnost i zalaganje varira.

PRAKTIČNI RAD

Potrebna mu je pomoć i nadzor učitelja u praktičnom radu. Interes varira. Slijedi upute i pravila za rad u skupini, može korektno prosuditi vrijednost svog i tuđeg rada. U radu površan, a u izlaganju vrlo nesiguran.

***Dovoljan ( 2 )***

Otežano usvaja gradivo. U manjoj mjeri razumije sadržaje, a obrazlaže ih samo uz pomoć. Znanje primjenjuje slabo i nesigurno. Zadaće neredovite, neuredne i često netočne. Ne brine o kvaliteti i izgledu uratka. Potrebno redovito poticanje na aktivnost u svim oblicima rada. Pokazuje slabu motiviranost za spoznavanje sadržaja. Nije samostalan u radu.

PRAKTIČNI RAD

Radovi su mu nejasni i nepregledni. Ne poznaje sadržaj, radi samo uz poticaj. Teže slijedi pravila i upute za skupni rad, ponekad zbog nezainteresiranosti ometa rad skupine. Slabo prosuđuje kvalitetu svog i tuđeg rada.

***Nedovoljan ( 1 )***

Učenik nije dosegao minimalni standard znanja pa ga ne primjenjuje. Izrazito teško usvaja gradivo (stupanj prisjećanja). Zadatke ne rješava ni uz pomoć učitelja. Pri poteškoćama odustaje od promatranja i opisivanja (riječima i crtežom) ključnih značajki promatranog procesa, objekta ili pojave. Nezainteresiran na satu. Zadaće površne, neuredne, neredovite i netočne.

PRAKTIČNI RAD

Ni uz poticaj i dobru motivaciju ne sudjeluje u praktičnom radu. Nezainteresiran za bilo kakav oblik rada.

**TJELESNA I ZDRAVSTVENA KULTURA**

MOTORIČKA ZNANJA

***Odličan ( 5 )***

-učenik izvrsno izvodi programom predviđene sadržaje: hodanje, trčanje,skakanje, bacanje i hvatanje, penjanje, puzanje, provlačenje, dizanje, nošenje, kotrljanje, kolutanje,višenjei upiranje, plesne strukture igre

***Vrlo dobar ( 4 )***

-učenik je vrlo uspješan u izvođenju predviđenih sadržaja

***Dobar ( 3 )***

-učenik sadržaj izvodi, ali uz pomoć

MOTORIČKA DOSTIGNUĆA

***Odličan ( 5 )***

-postiže vrlo visoke rezultate tijekom izvođenja pojedinih elemenata -motoričko gibanje izvodi pravilno i povezano, s lakoćom, gibanje je automatizirano

***Vrlo dobar ( 4 )***

-ostvaruje vrlo dobre rezultate u elementima - motoričko gibanje izvodi pravilno i povezano, uz neznatno odstupanje od putanje gibanja

***Dobar ( 3 )***

-ovladava lakšim elementima - motoričko gibanje izvodi djelomično pravilno i povezano, uz teškoće u ritmu i amplitudama -pokreti su nespretni i nezgrapni

FUNKCIONALNE SPOSOBNOSTI

***Odličan ( 5 )***

-utvrđuje se učenikov osobni napredak ovisno o početnom stanju

***Vrlo dobar ( 4 )***

-utvrđuje se učenikov osobni napredak ovisno o početnom stanju

***Dobar ( 3 )***

-utvrđuje se učenikov osobni napredak ovisno o početnom stanju

**MOTORIČKA DOSTIGNUĆA**

Od najboljeg rezultata oduzme se najslabiji i zatim dobiveni broj dijeli sa 3.

Ono što dobijemo uvrštavamo u rezultate.

Npr. najslabiji rezultat : 10,00 najbolji rezultat : 7,00

10,00 – 7,00 = 3,00 : 3 = 1.00 slijedi

7,00 - 8,00 = odličan

8,00 - 9,00 = vrlo dobar

9,00-10,00 = dobar